|  |  |  |
| --- | --- | --- |
| üllés nagyközség polgármestere 🖃 *6794 Üllés, Dorozsmai út 40.*🕿 *62/282-122*🖷 *62/582-050,* MCj03002290000[1]*:* *polgarmester@ulles.hu*

|  |
| --- |
| Tárgy: Forrás-IV. Víziközmű Társulat kölcsönszerződéséhez készfizető kezességvállalás |

**Az előterjesztést megtárgyalja: Pénzügyi Bizottság és a Képviselőtestület** **Üllés Nagyközség Képviselőtestülete** *Ü l l é s*  |  |
|  |

 *Tisztelt Képviselőtestület*!

A Forrás-IV. Beruházó Víziközmű Társulat és a Volksbank Magyarország Zrt. 2010-ben kölcsönszerződést kötött.

A szennyvízberuházásban érintett önkormányzatoknak a hitelkeret önkormányzatokra eső része és annak járulékai erejéig kezességet kell vállalni.

A települések képviselő-testületeinek a hitelszerződés módosításával összefüggésben a Készfizető kezességvállalási szerződés módosítását el kell fogadni.

A hitelszerződés módosítását kiváltó tényezők:

* a Volksbank Magyarország Zrt. új tulajdonos kezébe került, így a kezesi szerződéseket a Sberbank Magyarország Zrt-vel kell megkötni;
* a pályázati támogatás intenzitása 94%-ra emelkedett, melynek következtében a pályázati önerő jelentősen csökkent.
* Az önerő csökkenése miatt a Víziközmű Társulat a hitel összegét előtörlesztéssel 746 millió Ft-ról 425 millió Ft-ra tudja csökkenteni. Az előtörlesztés kihat az önkormányzatok kezességvállalási kötelezettségére.
* az érintett települések elhatározása alapján a Forrás-4 Szennyvíz-Közmű Önkormányzati Társulás a szennyvízhálózat kiépítését végző kivitelezőtől pótbekötésekre vonatkozó munkát rendelt meg. A pályázathoz nem kapcsolódó kivitelezési munkák költsége kb. 60 millió Ft.
* A beruházáshoz köthető gépjármű beszerzésre előirányzott költség nem fedezi a beszerzés költségét, ezért arra tartalék összeget kellett betervezni.
* Eddig a banki hitelkeret kizárólag a pályázathoz kapcsolódott. A hitelcél a pótbekötések költségének és a gépjármű-beszerzés többlet költségének összegével bővül.
* Az eddig érvényben lévő hitelszerződés a hitel visszafizetésének végső határidejének 2016.03.31-ét rögzítette.
* A BH-4376/2010\_mód. III. Kölcsönszerződés alapján a hitel visszafizetés egy ütemben történik. *(Az egyösszegben való törlesztést az teszi lehetővé, hogy a Fundamenta-Lakáskassza szerződések túlnyomó többsége 2015. március 31-el lejár és a megtakarítások kiutalása 2015. július 1. után megkezdődik.)*

A BH-4376/2010\_mód.III. Kölcsönszerződés II.2.(24) alapján a kölcsönfolyósítás feltétele, hogy a beruházásban résztvevő önkormányzatok képviselőtestületei határozatot hozzanak a készfizető kezességvállalásra vonatkozó szerződés módosításával kapcsolatban.

A Bank kérte, hogy a képviselőtestületi határozat térjen ki arra is, hogy a testület a kölcsönszerződés módosítását megismerte, különös tekintettel a hitelcél bővítésére, az előtörlesztésre és a kölcsön visszafizetésének ütemezésére.

A fentiekre figyelemmel az alábbi határozati javaslatot teszem:

**……./2014. (XII.10.)önkormányzati határozat**

**Tárgy:** Forrás-IV. Víziközmű Társulat kölcsönszerződéséhez készfizető kezességvállalás

**Határozati javaslat**

Üllés Nagyközség Képviselőtestülete a BH-4376/2010\_mód. III. Kölcsönszerződést megismerte, különös tekintettel annak a hitelcél bővítésére, az előtörlesztésre, valamint a kölcsön visszafizetésének ütemezésére vonatkozó pontjaira.

1. A Képviselő-testület elfogadja a 4376/2010\_mód. II. számú Készfizető kezességvállalási szerződést.
2. A Képviselő-testület felhatalmazza Nagy Attila Gyula polgármestert a szerződés aláírására és a dr. Sugár Anita jegyzőt a szerződés ellenjegyzésére.

Felelős: Nagy Attila Gyula polgármester,

dr. Sugár Anita jegyző

Határidő: 2014. december 15.

A határozatról értesül:

1. Nagy Attila Gyula polgármester
2. Maróti Mihály Forrás-IV. Társulat elnöke
3. dr. Sugár Anita jegyző
4. Gazdálkodás
5. Irattár

Ü l l é s, 2014. december 3.

Nagy Attila Gyula

polgármester